## VÝBOR NÁRODNEJ RADY SLOVENSKEJ REPUBLIKY

**PRE EURÓPSKE ZÁLEŽITOSTI**

 41. schôdza

**158**

**U z n e s e n i e**

**Výboru Národnej rady Slovenskej republiky pre európske záležitosti**

z 25. októbra 2011

k novým návrhom právnych aktov Európskej únie

**Výbor Národnej rady Slovenskej republiky pre európske záležitosti**

1. **berie na vedomie**

1. Návrh rozhodnutia Rady ktorým sa upravuje rozhodnutie Rady a zástupcov vlád členských štátov Európskej únie, ktorí sa zišli na zasadnutí Rady o podpise a predbežnom vykonávaní Dohody vo forme výmeny listov medzi Európskym spoločenstvom a jeho členskými štátmi na jednej strane a Ruskou federáciou na strane druhej o „dohodnutých zásadách modernizácie existujúceho systému využívania transsibírskych trás“ **KOM(2011) 545**

2.Návrh smernice Európskeho parlamentu a Rady ktorou sa mení a dopĺňa smernica 2008/106/ES Európskeho parlamentu a Rady o minimálnej úrovni prípravy námorníkov **KOM(2011) 555**

3. Návrh naradenia Európskeho parlamentu a Rady o urýchlenom zavedení konštrukčných požiadaviek na dvojitý alebo ekvivalentný trup pre ropné tankery s jednoduchým trupom **KOM (2011) 566**

4. Návrh rozhodnutia Rady, ktorým sa Spojenému kráľovstvu v súlade s článkom 19 smernice 2003/96/ES povoľuje uplatňovať znížené úrovne zdanenia na pohonné hmoty spotrebúvané na ostrovoch Inner and Outer Hebrides, Northern Isles, ostrovoch v ústí rieky Clyde a na súostroví Scilly **KOM (2011) 532**

5. Návrh vykonávacieho rozhodnutia Rady, ktorým sa mení a dopĺňa vykonávacie rozhodnutie 2011/77/EÚ o poskytnutí finančnej pomoci Únie Írsku **KOM (2011) 575**

6. Návrh vykonávacieho rozhodnutia Rady, ktorým sa mení a dopĺňa vykonávacie rozhodnutie 2011/344/EÚ o poskytnutí finančnej pomoci Únie Portugalsku **KOM(2011) 574**

7. Návrh rozhodnutia Rady, ktorým sa mení a dopĺňa rozhodnutie 2007/659/ES, pokiaľ ide o obdobie uplatňovania ročnej kvóty, na ktorú sa môže vzťahovať znížená sadzba spotrebnej dane **KOM (2011) 577**

8. Návrh rozhodnutia Európskeho parlamentu a Rady ktorým sa stanovuje mechanizmus výmeny informácií, pokiaľ ide o medzivládne dohody v oblasti energetiky medzi členskými štátmi a tretími krajinami **KOM (2011) 540**

9. Návrh rozhodnutia Rady o uzatvorení Dohody o obchode medzi Európskou úniou a Kolumbiou a Peru **KOM (2011) 569**

10. Návrh rozhodnutia Rady o podpísaní v mene Európskej únie Dohody o obchode medzi Európskou úniou a Kolumbiou a Peru **KOM (2011) 570**

11. Návrh nariadenia Rady, ktorým sa na rok 2012 stanovujú rybolovné možnosti pre určité populácie rýb a skupiny populácií rýb uplatniteľné v Baltskom mori **KOM (2011) 562**

12. Návrh nariadenia Rady, ktorým sa pre plavidlá Únie stanovujú na rok 2012 možnosti rybolovu určitých zásob rýb a skupín zásob rýb, ktoré nie sú predmetom medzinárodných rokovaní ani dohôd **KOM (2011) 586**

13. Návrh rozhodnutia Európskeho parlamentu a Rady o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2011/001 AT/Niederösterreich-Oberösterreich, Rakúsko) **KOM (2011) 579**

14. Návrh rozhodnutia Európskeho parlamentu a Rady o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2011/004 EL/ALDI Hellas, Grécko) **KOM (2011) 580**

15. Návrh nariadenia Európskeho parlamentu a Rady, ktorým sa vytvára hodnotiaci a monitorovací mechanizmus na overenie uplatňovania schengenského acquis **KOM (2011)559**

16. Návrh nariadenia Európskeho parlamentu a Rady, ktorým sa mení a dopĺňa nariadenie (ES) č. 562/2006 s cieľom stanoviť spoločné pravidlá pri dočasnom obnovení kontroly vnútorných hraníc za mimoriadnych okolností **KOM (2011) 560**

17. Spoločný návrh nariadenia Rady, ktorým sa mení a dopĺňa nariadenie (ES) č. 194/2008, ktorým sa obnovujú a posilňujú reštriktívne opatrenia voči Barme/Mjanmarsku **KOM (2011) 565**

* 1. **ukladá**

predsedovi výboru

informovať o prijatom uznesení predsedu Národnej rady Slovenskej republiky.

 Kamil Homoľa Ivan Štefanec

Dušan Švantner predseda výboru

 overovateľ